Държавен вестник, бр. 51, 2012 г., стр. 11

БРОЙ  51	
Д Ъ Р Ж А В Е Н  В Е С Т Н И К 	
СТР.  11  
3. да не са в производство по ликвидация, 
с изключение на ЕТ.
(4) Кандидатите по чл. 10, т. 4 трябва да от-
говарят и на поне едно от следните изисквания:
1. да притежават валидно разрешително за 
стопански риболов;
2. да притежават удостоверение за придобито 
право за усвояване на ресурс от риба и други 
водни организми;
3. да са регистрирани като производители на 
риба, други водни организми и продукти от тях;
4. да са регистрирани като преработватели 
на риба и рибни продукти.
(5) Кандидатите по чл. 10, т. 6 трябва да са 
регистрирани по реда на чл. 3а, ал. 2 от Закона 
за стоковите борси и тържищата. 
(6) Кандидатите за сектор 03 трябва да са 
специално признати съгласно чл. 12 от Регла-
мент (ЕО) № 104/2000 на Съвета от 17 де-
кември 1999 г. относно общата организация 
на пазарите на рибни продукти и продукти 
от аквакултури.
(7) Кандидатите по сектор 04 трябва да из-
дават на участниците в обучението документ, 
удостоверяващ завършен пълен цикъл на обуче-
ние. Курсовете за специална и за допълнителна 
подготовка се организират и провеждат от 
учебни заведения и центрове за професионално 
обучение и квалификация, акредитирани или 
лицензирани по Закона за висшето образова-
ние, Закона за професионалното образование 
и обучение или Закона за народната просвета. 
Чл. 12. (1) Не се предоставя безвъзмездна 
финансова помощ в случай, че кандидатът 
или негов законен представител са нарушили 
изискванията на Регламент (ЕО, Евратом) 
№ 1605/2002 на Съвета от 25 юни 2002 г. от-
носно финансовия регламент, приложим към 
общия бюджет на Европейските общности (ОВ, 
L 248, 16.09.2002 г.), изменен с Регламент (ЕО, 
Евратом) № 1995/2006 на Съвета от 13 декември 
2006 г. за изменение на Регламент (ЕО, Евратом) 
№ 1605/2002 относно финансовия регламент, 
приложим за общия бюджет на Европейските 
общности (ОВ, L 390, 30.12.2006 г.). 
(2) Не са допустими за подпомагане канди-
дати, които попадат в случаите по чл. 21 или 22 
от Закона за предотвратяване и установяване 
на конфликт на интереси. 
(3) Липсата на обстоятелствата по ал. 2 се 
доказва от кандидата:
1. с декларация към момента на кандидат-
стване;
2. с официални документи, издадени от 
съответните компетентни органи, за обстоятел-
ствата, за които такива документи се издават, 
и с декларация за всички останали обстоятел-
ства, включително и за обстоятелствата по 
чл. 23 от Закона за търговския регистър, в 
срок 15 работни дни от датата на получаване 
на уведомително писмо от Изпълнителната 
агенция по рибарство и аквакултури (ИАРА) 
за представянето им.
(4) Не се предоставя безвъзмездна финансова 
помощ от ЕФР на кандидати, които:
1. се намират в процедура по възстановяване 
на отпусната безвъзмездна финансова помощ 
по предходен проект;
2. са представили документи с невярно съдър-
жание, неистински или подправени документи 
при осигуряване на информация, поискана от 
ИАРА и/или Държавен фонд „Земеделие“ – Раз-
плащателна агенция (ДФЗ – РА), или не пре-
доставят тази информация.
Раздел IV
Изисквания към проектите
Чл. 13. (1) Инвестициите по реда на тази 
наредба трябва да съответстват на целите на 
Общата политика по рибарство на ЕС.
(2) Инвестициите по реда на тази наредба 
трябва да се реализират на територията на 
Република България.
Чл. 14. Подпомагат се проекти, които:
1. отговарят на целите на мярката по чл. 2; 
2. са от общ интерес за лицата и организа-
циите в сектор „Рибарство“ или като цяло за 
широката общественост;
3. осигуряват достъп към резултатите от 
проекта за заетите в сектор „Рибарство“ при 
еднакви условия;
4. са насочени към подобряването на пред-
лаганите услуги и подобряване организацията 
в сектор „Рибарство“.
Чл. 15. (1) За кандидати по сектор 02 
преструктурирането обхваща случаи, когато 
организацията на производителите претърпи 
значителни промени като членство, предлагани 
продукти, обем на продукцията. 
(2) Дейностите по ал. 1 не трябва да водят 
до създаването на нова организация на произ-
водителите и нейното признаване по реда на 
Регламент (ЕО) 104/2000 на Съвета от 17 де-
кември 1999 г. относно общата организация 
на пазарите на рибни продукти и продукти от 
аквакултури.
(3) За кандидатстване по реда на сектор 02 
организацията на производителите представя 
оперативна програма и утвърден правилник на 
организацията на производителите, отговарящи 
на изискванията на приложимото законода-
телство.
(4) Разходите за заплати по реда на чл. 22, 
ал. 3, т. 2 са допустими само за персонала, 
който е допълнително нает спрямо обичайния 
състав на организацията на производителите.
Чл. 16. (1) За кандидати по сектор 03 пред-
ложеният план за подобряване на качеството 
трябва да е получил одобрението на министъра 
на земеделието и храните.
(2) Планът за подобряване на качеството 
следва да обхваща всички фази на производ-
ството и реализацията на продуктите.
(3) Планът задължително включва: